Μωσαϊκό με ανθότυρο και ξηρούς καρπούς
Αυτή η πρωτότυπη συνταγή για μωσαϊκό έχει μέσα ανθότυρο που το κάνει πιο κρεμώδες. Ωραία πινελιά, τα τραγανά αμύγδαλα, τα κομματάκια από γλυκό κουταλιού και η μαστίχα.
200 γρ. κουβερτούρα , 50 γρ. μαργαρίνη , 100 γρ. γλυκό του κουταλιού της αρεσκείας μας, στραγγισμένο , 250 γρ. ανθότυρο ή μυζήθρα φρέσκια ή τυρί κρέμα τύπου Philadelphia , 200 γρ. μπισκότα digestive (ή άλλα της αρεσκείας μας) , 70 γρ. αμύγδαλα ανάλατα, καβουρδισμένα , 1 κουτ. σούπας κακάο , 40 γρ. λικέρ μαστίχα ή ανθόνερο
Για το μωσαϊκό με ανθότυρο και ξηρούς καρπούς, λιώνουμε την κουβερτούρα μαζί με τη μαργαρίνη σε μπεν μαρί.Χοντροκόβουμε το γλυκά του κουταλιού (αν χρειάζεται).Χτυπάμε το τυρί στο μίξερ μέχρι να μαλακώσει και να αφρατέψει.Σπάμε σε χοντρά κομμάτια τα μπισκότα και τα ρίχνουμε σε ένα μπολ.Προσθέτουμε κι αναμειγνύουμε, με μια κουτάλα ή με τα χέρια, όλα τα υπόλοιπα υλικά.Μεταφέρουμε το μείγμα σε ένα κομμάτι αλουμινόχαρτο και του δίνουμε μακρόστενο σχήμα. Το τυλίγουμε σφιχτά με το αλουμινόχαρτο.Το αφήνουμε να σφίξει στην κατάψυξη για 1 ώρα ή στο ψυγείο για 3 με 4 ώρες.Ξετυλίγουμε το μωσαϊκό με ανθότυρο και ξηρούς καρπούς, το αφήνουμε να μαλακώσει για 10 λεπτά ώστε να κόβεται εύκολα, το κόβουμε σε φέτες και σερβίρουμε.
Ξηροί καρποί,Σοκολάτα,Τυρί